95/336/EY: Komission päätös, tehty 25 päivänä heinäkuuta 1995, Tanskan hyväksytyistä kalanviljelylaitoksista tehtävästä luettelosta ja päätöksen 94/864/EY kumoamisesta (ETA:n kannalta merkityksellinen teksti)



Virallinen lehti nro L 195 , 18/08/1995 s. 0026 - 0027



KOMISSION PÄÄTÖS, tehty 25 päivänä heinäkuuta 1995, Tanskan hyväksytyistä kalanviljelylaitoksista tehtävästä luettelosta ja päätöksen 94/864/EY kumoamisesta (ETA:n kannalta merkityksellinen teksti) (95/336/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 93/54/ETY (2), ja erityisesti sen 6 artiklan, sekä katsoo, että jäsenvaltioiden hyväksymättömällä vyöhykkeellä sijaitsevat kalanviljelylaitokset voivat saada tietyistä kalataudeista vapaaksi hyväksytyn viljelylaitoksen aseman, Tanska toimitti 27 päivänä huhtikuuta 1995 päivätyssä kirjeessään komissiolle perustelut, jotta tietyt Juutinmaassa sijaitsevat kalanviljelylaitokset saisivat hyväksytyn viljelylaitoksen aseman tarttuvan vertamuodostavan kudoksen kuolion (IHN) ja virusperäisen verenvuotoseptikemian (VHS) osalta, sekä kansalliset säännöt, joilla taataan, että hyväksytyn aseman ylläpitämistä koskevat edellytykset täytetään, komissio ja jäsenvaltiot tutkivat Tanskan toimittamat perustelut kunkin viljelylaitoksen osalta 23 päivänä toukokuuta ja 21 päivänä kesäkuuta 1995 pidetyissä kokouksissa, näiden tutkimusten perusteella pyydettiin lisätietoja erityisesti näiden viljelylaitosten maantieteellisestä ja hydrograafisesta sijainnista, tämän tutkimuksen tulos on, että nämä viljelylaitokset täyttävät kaikki direktiivin 91/67/ETY 6 artiklassa esitetyt edellytykset, siten olisi laadittava luettelo IHN:stä ja VHS:stä vapaiksi hyväksytyistä viljelylaitoksista, on otettava huomioon, että Tanska on jo IHN:stä vapaaksi hyväksytty vyöhyke, Tanskan viranomaisten komissiolle toimittama ohjelma hyväksytyn viljelylaitoksen aseman saamisesta, joka hyväksyttiin komission päätöksellä 94/864/EY (3), voidaan kumota, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä luetellut viljelylaitokset tunnustetaan IHN:stä ja VHS:stä vapaiksi hyväksytyiksi viljelylaitoksiksi, jotka sijaitsevat VHS:n osalta hyväksymättömällä vyöhykkeellä. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 46, 19.2.1991, s. 1 (2) EYVL N:o L 175, 19.7.1993, s. 34 (3) EYVL N:o L 352, 31.12.1994, s. 74 LIITE IHN:n ja VHS:n osalta hyväksytyt kalanviljelylaitokset Tanskassa 1. Værum Mølle Dambrug DK-8900 Randers 2. Trehøje Klækkeri DK-8766 Nr. Snede 3. Hallesøhus Dambrug DK-8766 Nr. Snede 4. Løvet Dambrug DK-8654 Bryrup 5. Hallesø Dambrug DK-8766 Nr. Snede 6. Sillerupvæld Dambrug DK-7470 Karup 7. Skade Dambrug DK-8765 Klovborg 8. Vork Dambrug DK-6040 Egtved 9. Egebæk Dambrug DK-6880 Tarm